open-index/open-wikipedia-markdown huggingface dataset:
ตำบลแซนแจแบเดแชร์กี

**แซนแจแบเดแชร์กี** () เป็นตำบลในอำเภอกลาง เทศมณฑลแฆลฆอล จังหวัดแอร์แดบีล ประเทศอิหร่าน โดยมีหมู่บ้านโลนแบร์เป็นเมืองหลัก

## ประชากร
จากสำมะโนแห่งชาติ ค.ศ. 2006 ตำบลนี้มีประชากร 4,842 คนใน 1,054 ครัวเรือน ต่อมามีประชากรลดลงเหลือ 4,240 คนใน 1,108 ครัวเรือนตามสำมะโน ค.ศ. 2011 และสำมะโนล่าสุดใน ค.ศ. 2016 ระบุประชากรที่ 3,207 คนใน 973 ครัวเรือน หมู่บ้านที่มีประชากรมากที่สุดในบรรดา 16 หมู่บ้านคือโลนแบร์ที่มีประชากร 921 คน

หมู่บ้านอื่น ๆ ในตำบลนี้ ได้แก่ แอฆบูลอฆ, โมสแทแฟลู และโอว์ชฆอเซโอลยอ

## อ้างอิง
มาลิซอินวอนเดอร์แลนด์

***มาลิซอินวอนเดอร์แลนด์*** () เป็นภาพยนตร์สั้นแนวทดลองสัญชาติอเมริกันใน ค.ศ. 1982 ที่อิงจากวรรณกรรม*[[อลิซในแดนมหัศจรรย์]]*ใน ค.ศ. 1865 โดยลูอิส แคร์รอล โดยเล่าถึงเรื่องราวการเดินทางของอลิซในแดนมหัศจรรย์ผ่านแอนิเมชันหลอนประสาทของตัวละครหลักในนิยาย โดยมีทั้งภาพเปลือย การเปลี่ยนรูปร่างตัวละคร และเสียงประกอบที่บูดเบี้ยว ภาพยนตร์นี้ถือเป็นผลงานของวินซ์ คอลลินส์ที่รู้จักกันดีที่สุด

## บุคลากร
* วินซ์ คอลลินส์: กำกับ, ตัดต่อภาพยนตร์, แอนิเมชัน
* มิวาโกะ: ออกแบบกราฟิก

## โฮมมีเดีย
*มาลิซอินวอนเดอร์แลนด์* ได้รับการรวมอยู่ในดีวีดีรวมภูมิภาค 1 *General Chaos: Uncensored Animation* ที่ออกจำหน่ายเมื่อวันที่ 6 กุมภาพันธ์ ค.ศ. 1998

## คำตอบรับ
หลังเปิดตัวครั้งแรกในปี 1982 "มาลิซอินวอนเดอร์แลนด์"สร้างเสียงวิจารณ์ด้วยภาพทางเพศแบบเหนือจริง อย่างไรก็ตาม ใน ค.ศ. 2009 ภาพยนตร์สั้นนี้ได้รับความนิยมอย่างกว้างขวางขึ้นจากเว็บไซต์แบ่งปันวิดีโออย่างยูทูบ

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์สั้นแอนิเมชัน ค.ศ. 1982
หมวดหมู่:ภาพยนตร์แอนิเมชันสัญชาติอเมริกัน ค.ศ. 1982
หมวดหมู่:ภาพยนตร์แอนิเมชันอิงจากอลิซในแดนมหัศจรรย์
หมวดหมู่:ภาพยนตร์สั้นภาษาอังกฤษ
หมวดหมู่:ภาพยนตร์ที่อิงจากวรรณกรรมแฟนตาซี
หมวดหมู่:ภาพยนตรหลอนประสาท
หมวดหมู่:ภาพยนตร์ลัทธิเหนือจริง
โรโกฌิเนอ

**โรโกฌิเนอ** (, นามชี้เฉพาะ: ) เป็นเมืองและเทศบาลในเทศมณฑลติรานา มีศุนย์กลางอยู่ในภูมิภาคที่ราบลุ่มภาคตะวันตกของประเทศแอลเบเนีย ก่อตั้งขึ้นในการปฏิรูปการปกครองท้องถิ่นเมื่อ ค.ศ. 2015 โดยควบรวมอดีตเทศบาลโกเซอ, Kryevidh, เลกัย, โรโกฌิเนอ และซีนาบัลลัยให้เป็นหน่วยเทศบาล ที่ตั้งของเทศบาลคือเมืองโรโกฌิเนอ

## ประชากร

ประชากรในเทศบาลตามสำมะโน ค.ศ. 2023 มี 12,567 คน ในจำนวนนี้อาศัยอยู่ในหน่วยเทศบาล 5,002 คน ในพื้นที่ทั้งหมด  ประชากรส่วนใหญ่มีเชื้อสายแอลเบเนีย

## อ้างอิง
เจ้าชายลูทวิช คารัลแห่งบาวาเรีย

** เจ้าชายลูทวิช คารัลแห่งบาวาเรีย** (พระนามเต็ม: ลูทวิช คารัล มารีอา อันโทน ฌอแซ็ฟ; 22 มิถุนายน พ.ศ. 2456 – 17 ตุลาคม พ.ศ. 2551) ทรงเป็นเจ้าชายแห่งเยอรมัน สายราชวงศ์วิทเทิลส์บัค และเป็นพระราชนัดดา (หลานปู่) ในพระเจ้าลูทวิชที่ 3 แห่งบาวาเรีย
## พระประวัติ
พระองค์ประสูติเมื่อปี พ.ศ. 2456 เป็นพระโอรสพระองค์ใหญ่ในเจ้าชายฟรันทซ์แห่งบาวาเรีย และ เจ้าหญิงอีซาแบลลา อันโทเนียแห่งคร็อย พระบิดาเป็นพระราชโอรสในพระเจ้าลูทวิชที่ 3 แห่งบาวาเรีย ทรงเป็นพระภาติยะ (หลานลุงฝ่ายพ่อ) ในเจ้าชายรูพเพ็ชลท์ มกุฎราชกุมารแห่งบาวาเรีย ทรงมีพระพี่น้องร่วมพระครรภ์ คือเจ้าหญิงมารีอา เอลีซาเบ็ทแห่งบาวาเรีย , เจ้าหญิงอเดิลกุลเดอ มารีอาแห่งบาวาเรีย , เจ้าหญิงเอเลโอนอเรอ มารีแห่งบาวาเรีย , เจ้าหญิงโดโรธีอา เตเรซาแห่งบาวาเรีย และ เจ้าชายรัสโซแห่งบาวาเรีย

หลังจากmi'สำเร็จการศึกษาจากโรงเรียนแม็กซิมิเลียน (ตั้งอยู่ในเมืองชวาบิง เมืองมิวนิก) ทรงศึกษาเกี่ยวกับป่าไม้ที่มหาวิทยาลัยในฮังการี ในปี พ.ศ. 2482 เช่นเดียวกับชายหนุ่มชาวเยอรมันส่วนใหญ่ในวัยเดียวกัน ทรงถูกเกณฑ์เข้ากองทัพโดยทำหน้าที่เป็นเกบิร์กสเยเกอร์ อย่างไรก็ตาม อาชีพการงานของพระองค์ในกองทัพเยอรมันนั้นสั้นมาก ในช่วงต้นปี พ.ศ. 2484 พระองค์ได้รับการปลดจากหน้าที่การรบทั้งหมดอันเป็นผลจากคำสั่งจากเบื้องบนซึ่งห้ามสมาชิกราชวงศ์ของเยอรมนีเข้าร่วมในปฏิบัติการทางทหาร ทรงใช้เวลาที่เหลือของสงครามที่ซาร์วาร์ในฮังการี ซึ่งครอบครัวของพระองค์เป็นเจ้าของปราสาท ในปีพ.ศ. 2488 ครอบครัวของพระองค์เสด็จออกจากฮังการีและไปตั้งรกรากที่เมืองชตาร์นแบร์ค
## พระประวัติ
พระองค์ทรงเสกสมรสกับ เจ้าหญิงเอียร์มิงการ์ทแห่งบาวาเรีย พระญาติของพระองค์ (พระธิดาใน เจ้าชายรูพเพ็ชลท์ มกุฎราชกุมารแห่งบาวาเรีย) เมื่อวันที่ 20 กรกฎาคม พ.ศ. 2493 มีพระบุตรดังนี้
# เจ้าชายลูอิทพ็อลท์แห่งบาวาเรีย
#เจ้าหญิงเอียร์มิงการ์ท มารีอาแห่งบาวาเรีย
#เจ้าหญิงฟิลิปปาแห่งบาวาเรีย

หลีงการทิวงคตของ เจ้าชายรูพเพ็ชลท์ มกุฎราชกุมารแห่งบาวาเรีย) ในปี พ.ศ. 2498 พระองค?และพระชายาได้เสด็จไปประทับ ณ พระตำหนักขององค์มกุฎราขกุมารผู้ล่วงลับ นอกจากนี้ พระองค์ยีงเป็นอัศวินใหญ่แห่งเครื่องราชอิสริยาภรณ์ขนแกะทองคำ โดยพระองค์เป็นพระราชวงศ์ฝ่ายหน่าของบาวาเรียที่มีพระชันษายืนยาว ก่อนจะสิ้นพระชนม์เมื่อวันที่ 17 ตุลาคม พ.ศ. 2551 สิริพระชันษา 95 ปี จากพระโรคพระปัปผาสะบวม
## อ้างอิง
*Adalbert Prinz von Bayern. Die Wittelsbacher: Geschichte unserer Familie. München: Prestel Verlag, 1979.

หมวดหมู่:เจ้าชายเยอรมัน
หมวดหมู่:ราชวงศ์เยอรมัน
หมวดหมู่:เจ้าชายบาวาเรีย
หมวดหมู่:ราชวงศ์วิทเทิลส์บัค
หมวดหมู่:ทหารชาวเยอรมัน
หมวดหมู่:เสียชีวิตจากโรคปอดบวม
ชัชวาลย์ แท่งทอง

พันตำรวจโท **ชัชวาลย์ แท่งทอง** (13 สิงหาคม พ.ศ. 2512 – 8 กุมภาพันธ์ พ.ศ. 2563) เป็นเจ้าหน้าที่ตำรวจ ผู้บังคับหมู่ (งานป้องกันปราบปราม) สถานีตำรวจภูธรเมืองนครราชสีมา เขาเป็นคนแรกที่เข้าระงับเหตุกราดยิงที่จังหวัดนครราชสีมา พ.ศ. 2563 และเสียชีวิตในการปฏิบัติหน้าที่จากเหตุการณ์ดังกล่าว

## การเสียชีวิต
วันที่ 8 กุมภาพันธ์ พ.ศ. 2563 ได้เกิดเหตุกราดยิงที่จังหวัดนครราชสีมา ซึ่งชัชวาลย์ แท่งทอง เป็นหนึ่งในผู้เสียชีวิตจากเหตุการณ์ดังกล่าว โดยเสียชีวิตในการปฏิบัติหน้าที่ ขณะสกัดจับผู้ก่อเหตุกราดยิงบริเวณวัดป่าศรัทธาราม จังหวัดนครราชสีมา จากการถูกยิงเข้าที่ศีรษะจนเสียชีวิต ด้วยการตั้งป้อมปืนสงคราม จากปืนกลเอ็ม 60 และเฮคเลอร์แอนด์คอช เอชเค 33 สิริอายุได้ 50 ปี

## ชีวิตส่วนตัว
ชัชวาลย์ แท่งทอง มีภรรยาคือณัฐฐา รัตนรักษ์ (เดิมเป็นแม่บ้าน ต่อมาได้บรรจุเป็นข้าราชการตำรวจ) ซึ่งทั้งสองมีลูกสาวหนึ่งคนชื่อเหมย และมีบุตรบุญธรรมอีกหนึ่งคน โดยทางครอบครัวคาดหวังว่าลูกทั้งสองคนจะได้รับราชการตำรวจตามความฝันของชัชวาลย์ผู้เป็นพ่อ

## สิ่งสืบเนื่อง
วันที่ 10 กุมภาพันธ์ พ.ศ. 2563 พลเอก สุรยุทธ์ จุลานนท์ ประธานองคมนตรี ได้เดินทางมาเป็นประธานพิธีเชิญน้ำหลวง, พวงมาลาหลวง และสิ่งของพระราชทานหลวงให้แก่ครอบครัวชัชวาลย์ แท่งทอง ที่เสียชีวิตจากการปฏิบัติหน้าที่ จากนั้น ในวันที่ 12 กุมภาพันธ์ พลตํารวจเอก จักรทิพย์ ชัยจินดา ผู้บัญชาการตำรวจแห่งชาติ เป็นประธานประกอบพิธีกรรม และวันที่ 13 กุมภาพันธ์ พระบาทสมเด็จพระเจ้าอยู่หัวทรงพระกรุณาโปรดเกล้าโปรดกระหม่อมให้เกษม วัฒนชัย องคมนตรี เป็นประธานพิธีพระราชทานเพลิงศพ โดยมีพลเอก ประวิตร วงษ์สุวรรณ รองนายกรัฐมนตรี, ครอบครัวของชัชวาลย์, เพื่อนข้าราชการตำรวจราว 100 นาย และประชาชนทั่วไปร่วมพิธีเป็นจำนวนมาก ครั้นวันที่ 15 กุมภาพันธ์ พระบาทสมเด็จพระเจ้าอยู่หัวมีพระบรมราชโองการโปรดเกล้าฯ พระราชทานยศพันตำรวจโทแก่ชัชวาลย์ แท่งทอง

ส่วนบริษัท อาคเนย์ประกันชีวิต จํากัด (มหาชน) มอบค่าสินไหมทดแทนจำนวนเงิน 1,317,570 บาท พร้อมแสดงความเสียใจกับครอบครัว

และใน พ.ศ. 2564 ทางสมาคมแม่บ้านตำรวจได้มอบทุนการศึกษาให้แก่ครอบครัวของชัชวาลย์ แท่งทอง ในฐานะทายาทตำรวจที่เสียชีวิตจากการปฏิบัติหน้าที่ โดยมีพลตํารวจเอก สุวัฒน์ แจ้งยอดสุข ผู้บัญชาการตำรวจแห่งชาติ เป็นประธานในพิธี

## รางวัลเกียรติยศ
* พ.ศ. 2563 : รางวัลเกียรติยศตำรวจไทย สาขาจิตวิญญาณตำรวจ จากสมาคมนักข่าวอาชญากรรมแห่งประเทศไทย

## อ้างอิง

หมวดหมู่:ตำรวจชาวไทย
หมวดหมู่:เสียชีวิตจากอาวุธปืน
หมวดหมู่:เหยื่อฆาตกรรมชาวไทย
พงศาวลีของขงจื๊อในสายตระกูลหลัก

นี่คือพงศาวลีในสายตระกูลหลักของขงจื๊อ ()

## พงศาวลี

## ชื่อรุ่น
ลูกหลานของขงจื๊อกับสี่ปราชญ์คนอื่น ๆ (ขงจื๊อ, เม่งจื๊อ, เจิงจื่อ และเหยียน หุย) ยังคงกำหนดเป็นส่วนหนึ่งของชื่อที่ลูก ๆ ของพวกเขาได้รับโดยใช้บทกวีรุ่นนี้ที่พระราชทานโดยจักรพรรดิเจี้ยนเหวินแห่งราชวงศ์หมิง และขยายเพิ่มโดยจักรพรรดิองค์ต่อมา:


:希言公彥承，宏聞貞尚衍；
:興毓傳繼廣，昭憲慶繁祥；
:令德維垂佑，欽紹念顯揚；
:建道敦安定，懋修肇彝常；
:裕文煥景瑞，永錫世緒昌。


## อ้างอิง

## อ่านเพิ่ม
*
ถ้วย

[thumb|200px|ถ้วยศิลปะ[โรโกโก พร้อมจานรอง ราวปี ค.ศ. 1753]]

**ถ้วย** เป็นภาชนะเปิดด้านบนที่ใช้สำหรับใส่ของเหลวเพื่อดื่ม โดยทั่วไปจะมีรูปทรงคล้ายครึ่งวงกลม ปากแบนและมักมีความจุประมาณ  ถ้วยอาจทำจากเครื่องปั้นดินเผา (รวมถึงพอร์ซเลน) แก้ว โลหะ ไม้ หิน พอลิสไตรีน พลาสติก เครื่องเขิน หรือวัสดุอื่น ๆ โดยปกติแล้วเมื่อดื่มจะต้องสัมผัสกับปากถ้วย ซึ่งแตกต่างจากภาชนะอาหาร และอุปกรณ์ดื่มรูปแบบอื่น ๆ เช่น เหยือก นอกจากนี้ถ้วยยังมักจะมีหูจับแม้ว่าหลายอันจะไม่มี รวมถึงบีกเกอร์ที่ไม่มีหูจับหรือก้าน

ถ้วยสามารถเรียกได้หลายรูปแบบในไทยบางครั้งอาจจะเรียกถ้วยว่าแก้วในบางครั้ง

## อ้างอิง

หมวดหมู่:บรรจุภัณฑ์
แฮร์ทโซเกินเอารัค

**แฮร์ทโซเกินเอารัค** (; ; ) เป็นเมืองในอำเภอเอร์ลาเงิน-เฮิคชตัท ในรัฐไบเอิร์น ประเทศเยอรมนี ที่ตั้งของบริษัทผู้ผบิตสินค้ากีฬาสองเจ้าใหญ่ของโลก อาดิดาส และ พูมา กับเครือเชฟเฟลอร์ ผู้ผลิตชิ้นส่วนยานยนต์

## ภูมิศาสตร์
แฮร์ทโซเกินเอารัคตั้งอยู่ในบริเวณฟรังโคเนียกลางของไบเอิร์น ห่างไป  ทางเหนือของนครนวร์นแบร์ค เมืองนี้ตั้งอยู่บนฝั่งของแม่น้ำเอารัค ซึ่งเป็นแม่น้ำสาขาของแม่น้ำเรกนิทซ์

## ประวัติศาสตร์
ปรากฏการกล่าวถึงชื่อเมืองแฮร์ทโซเกินเอารัคครั้งแรกในปี 1002 ในชื่อ *อูราฮา* (*Uraha*) โดยจักรพรรดิเฮนรีที่สองแห่งจักรวรรดิโรมันอันศักดิ์สิทธิ์ได้มอบเมืองนี้แก่พรินซ์บีโชพริกแห่งบัมแบร์ค

ในปี 1948 เมื่ออาดอล์ฟ ดัสเลอร์ และรูดอล์ฟ ดัสเลอร์ ออกมาก่อตั้งบริษัทรองเท้าของตนเอง เมืองนี้มีสมญาว่า "เมืองคนคอหัก" (the town of bent necks) ซึ่งหมายถึงผู้คนมักก้มมองดูรองเท้าของคนแปลกหน้าที่เดินพบพาน

## เศรษฐกิจ
แฮร์ทโซเกินเอารัคมีชื่อเสียงในระดับโลกในฐานะบ้านเกิดของบริษัทสินค้ากีฬาใหญ่สองเจ้าของโลก คือ อาดิดาส และ พูมา ก่อตั้งโดยพี่น้อง อาดอล์ฟ ดัสเลอร์ และ รูดอล์ฟ ดัสเลอร์ ตามลำดับ ในปี 1948 สำนักงานใหญ่ของทั้งสองบริษัทเปิดทำการในเมืองนี้มาตั้งแต่ทศวรรษ 1960s, จนถึงปัจจุบัน ความบาดหมางระหว่างสองพี่น้องและสองบริษัทปรากฏให้เห็นทั้งจากที่ตั้งของสองสำนักงานใหญ่บนคนละฝั่งแม่น้ำเอารัค ไปจนถึงที่ฝังศพของอาดอล์ฟและรูดี ซึ่งอยู่กันคนละฟากของสุสานในเมือง คนงานของสองบริษัทในอดีตยังไม่สุสงสิงกันเป็นอันขาด อย่างไรก็ตามในปัจจุบัน ความบาดหมางดังกล่าวไม่ได้เข้มข้นเท่าในอดีตแล้ว

บริษัทผู้ผลิตชิ้นส่วนยานยนต์ เครือเชฟเฟลอร์ ตั้งอยู่ในเมืองนี้เช่นกัน

## กีฬา
เมืองแฮร์ทโซเกินเอารัคมีสองสโมสรฟุตบอล ซึ่งสนับสนุนโดยสองบริษัทสินค้ากีฬาเช่นกัน ได้แก่ อาเอสเฟ แฮร์ทโซเกินเอารัค สนับสนุนโดยอาดิดาส และ เอฟเซ แฮร์ทโซเกินเอารัค สนับสนุนโดยพูมา ทั้งสองสมโสรเล่นในระดับเริ่มต้น

ในปี 2006 ทีมฟุตบอลทีมชาติอาร์เจนตินามีฐานอยู่ที่นี่สำหรับเตรียมการฟีฟาเวิลด์คัปในปีนั้น

ทีมฟึตบอลทีมชาติเยอรมนีประจำการอยู่ที่อาดิดาสโฮมกราวด์ (Adidas Home Ground) เมื่อเตรียมการสำหรับแข่งชิงถ้วยยุโรปปี 2021 และ ปี 2024

## ฐานบินเฮร์โซ

มีฐานบินการทหารตั้งอยู่ในแฮร์ทโซเกินเอารัคตั้งแต่ทศวรรษ 1930s ผลงานออกแบบแรกิริ่มโดยสถาปนิกชาวฝรั่งเศส ก่อสร้างโดยด็อยเชอลุฟท์วัฟเฟอ (; กองทัพอากาศ) ในชื่อ ด็อยเชอฟลีเกอร์ชูเลอ (; โรงเรียนนักบินเยอรมัน)

ฐานบินถูกยึดครองอย่างเป็นทางการในปี 1936 โดยลุฟท์วัฟเฟอ ใช้งานหลัก ๆ สำหรับเป็นจุดเติมเชื้อเพลิงให้กับอากาศยานในการรุกรานออสเตรียและเช็กโกสโลวะเกีย ทุก ๆ เดือนกันยายน ในสมัยนาซี จะมีเครื่องบินบินจากฐานบินนี้เพื่อเข้าร่วมการเดินขบวนประจำปีของนาซี ไรคส์พาร์ไททาก () ที่จัดที่ทุ่งเซ็พเพอลิน () ในนวร์นแบร์ค

ในเดือนเมษายน 1945 กองกำลังสัมพันธมิตรบุกเยอรมนี กองทัพที่สาม สหรัฐอเมริกา เข้ายึดครองฐานบินและแปรสภาพเป็น ALG R-29 ในเดือนพฤษภาคม 1946 กองพลวิทยุที่สอง (2nd Radio Corps) เข้าครองฐานบินและเปลี่ยนชื่อเป็นฐานเฮอร์โซ ("Herzo Base") ในฐานบินส่งมอบคืนแก่รัฐบาลเยอรมนีอย่างเป็นทางการในวันที่ 4 สิงหาคม 1992 นับจากนั้นมา ได้ใช้งานเป็นลานบินสำหรับพลเรือนในเชิงนันทนาการ มีรหัส ICAO `EDQH`

## เมืองแฝด
* โวล์ฟส์แบร์ค ประเทศออสเตรีย, ตั้งแต่ปี 1968
* กายา ประเทศบูร์กีนาฟาโซ, ตั้งแต่ปี 1972
* นอวากราดิชกา ประเทศโครเอเชีย, ตั้งแต่ปี 1980
* Sainte-Luce-sur-Loire ประเทศฝรั่งเศส, ตั้งแต่ปี 1988
* พีชฮาเวิน สหราชอาณาจักร, ตั้งแต่ปี 2007

## อ้างอิง

## แหล่งข้อมูลอื่น

*เว็บทางการ 
*บทความข่าว บน บีบีซี
ภาษากวารานี

**ภาษากวารานี** () เป็นภาษาในทวีปอเมริกาใต้ ที่อยู่ในกลุ่มภาษาตูปิ–กวารานี ของ ตระกูลภาษาตูปิอัน เป็นหนึ่งในภาษาราชการของประเทศปารากวัย (ร่วมกับภาษาสเปน) โดยประชากรส่วนใหญ่พูดภาษานี้ และประชากรในชนบทครึ่งหนึ่งที่พูดภาษานี้เพียงภาษาเดียว

ภาษาถิ่นต่าง ๆ ของภาษานี้พูดโดยชุมชนในประเทศเพื่อนบ้าน รวมถึงบางส่วนของภาคตะวันออกเฉียงเหนือของอาร์เจนตินา ภาคตะวันออกเฉียงใต้ของโบลิเวีย และภาคตะวันตกเฉียงใต้ของบราซิล เป็นภาษาทางการที่สองของรัฐกอร์ริเอนเตสของอาร์เจนตินา ตั้งแต่ปี 2004 และที่เมืองตากูรูของบราซิลตั้งแต่ปี 2010 ภาษากวารานียังเป็นหนึ่งในสามภาษาทางการของกลุ่มตลาดร่วมอเมริกาใต้ตอนล่างร่วมกับภาษาสเปนและภาษาโปรตุเกส

## อ้างอิง

หมวดหมู่:ภาษาประธาน–กริยา–กรรม
หมวดหมู่:ภาษาในประเทศปารากวัย
หมวดหมู่:ภาษาในประเทศบราซิล
หมวดหมู่:ภาษาในประเทศโบลิเวีย
หมวดหมู่:ภาษาในประเทศอาร์เจนตินา
หมวดหมู่:ภาษารูปคำติดต่อ
มหาวิทยาลัยจุนเท็นโด

**มหาวิทยาลัยจุนเท็นโด** () เป็นมหาวิทยาลัยเอกชน ตั้งอยู่ในเขตบุงเกียว กรุงโตเกียว ประเทศญี่ปุ่น โดยมีสำนักงานใหญ่ตั้งอยู่ในวิทยาเขตบุงเกียว ซึ่งเป็นที่ตั้งของคณะแพทยศาสตร์ และอีกวิทยาเขตหนึ่งอยู่ที่เมืองอินไซ จังหวัดชิบะ สำหรับคณะวิทยาศาสตร์สุขภาพและการกีฬา

มหาวิทยาลัยก่อตั้งขึ้นในปี ค.ศ. 1946 แต่มีรากฐานมาจากโรงเรียนแพทย์ที่ก่อตั้งขึ้นในปี ค.ศ. 1838 มีชื่อเล่นว่า “จุนได” (Jundai)

## วิทยาเขต

* วิทยาเขตฮงโง-โอชาโนมิซุ : บุงเกียว, โตเกียว 
* วิทยาเขตซากูระ : อินไซ, จังหวัดชิบะ 
* วิทยาเขตอูรายาซุ : อูรายาซุ, จังหวัดชิบะ 
* วิทยาเขตมิชิมะ : มิชิมะ, จังหวัดชิซูโอกะ 

## คณะ

* คณะเภสัชศาสตร์
* คณะวิทยาศาสตร์สุขภาพและการกีฬา
* คณะการดูแลสุขภาพและพยาบาลศาสตร์
* คณะวิทยาศาสตร์สุขภาพและพยาบาลศาสตร์
* คณะศิลปศาสตร์นานาชาติ

## ศิษย์เก่าที่มีชื่อเสียง

### นักกีฬา

* มาซาทาดะ อิชิอิ, ผู้จัดการทีมฟุตบอล
* ทาเคฮิโระ คาชิมะ, นักยิมนาสติก
* เรียวเฮ คาโตะ, นักยิมนาสติก
* ฮิโรชิ นานามิ, นักฟุตบอล
* เรโอะ ฮาตาเตะ,นักฟุตบอล
* ทัตสึยะ ฮาเซงาวะ, นักฟุตบอล
* นาโอโตะ คามิฟูกูโมโตะ, นักฟุตบอล
* ไดจิ ซูซูกิ, นักว่ายน้ำ
* ยูซูเกะ ซูซูกิ, นักเดินเร็ว
* ชินจิ ทากาฮิระ, นักวิ่ง
* ยูซูเกะ ทานากะ, นักยิมนาสติก
* ฮิโรยูกิ โทมิตะ, นักยิมนาสติก
* อิซาโอะ โยเนดะ, นักยิมนาสติก
* คาซูมะ คายะ, นักยิมนาสติก
* คาเกรุ ทานิงาวะ, นักยิมนาสติก
* วาตารุ ทานิงาวะ, นักยิมนาสติก
* ไดกิ ฮาชิโมโตะ, นักยิมนาสติก

## อ้างอิง


## แหล่งข้อมูลอื่น

* 

หมวดหมู่:เขตบุงเกียว
หมวดหมู่:สถาบันอุดมศึกษาในโตเกียว
หมวดหมู่:ก่อตั้งในประเทศญี่ปุ่นในปี พ.ศ. 2489
หมวดหมู่:สถาบันการศึกษาที่ก่อตั้งในปี พ.ศ. 2489
โยฮัน ฟัน เดน ดรีชเชอ

**โยฮัน ฟัน เดน ดรีชเชอ** (; 16 มิถุนายน ค.ศ. 1953 – 1 กุมภาพันธ์ ค.ศ. 2025) เป็นนักการเมืองชาวเบลเยียมที่อยู่ในพรรคพันธมิตรเฟลมิชใหม่ (N-VA)

หลังจากเรียนจบสาขาวิชาการพาณิชย์และการคลังที่ Hogeschool-Universiteit Brussel เขาทำงานให้กับ KPMG และสอนหนังสือนอกเวลาในสถาบันที่เขาเคยเรียน ใน ค.ศ. 2014 เขาได้รับเลือกให้เป็นสมาชิกรัฐสภาแคว้นนครหลวงบรัสเซลส์

ฟัน เดน ดรีชเชอเสียชีวิตที่ De Panne ในวันที่ 1 กุมภาพันธ์ ค.ศ. 2025 ด้วยอายุ 71 ปี

## อ้างอิง
มนัสวี ศรีโสดาพล

**มนัสวี ศรีโสดาพล** เป็นนักการทูตไทย เคยดำรงตำแหน่งสำคัญ ๆ เช่น เอกอัครราชทูตไทยประจำสหรัฐ, เบลเยียม, สหภาพยุโรป, ประชาคมพลังงานปรมาณูยุโรป, ลักเซมเบิร์ก และ โปแลนด์ รวมทั้งเคยดำรงตำแหน่งเอกอัครราชทูตคณะผู้แทนถาวรไทยประจำอาเซียนคนแรกอีกด้วย

## เครื่องราชอิสริยาภรณ์

## หมายเหตุ

## อ้างอิง

หมวดหมู่:นักการทูตชาวไทย
หมวดหมู่:เอกอัครราชทูตไทยประจำสหรัฐอเมริกา
หมวดหมู่:ข้าราชการพลเรือนชาวไทย
หมวดหมู่:เอกอัครราชทูตไทยประจำเบลเยียมและลักเซมเบิร์กและหัวหน้าคณะผู้แทนไทยประจำสหภาพยุโรป
หมวดหมู่:บุคคลที่ยังมีชีวิตอยู่
หมวดหมู่:เอกอัครราชทูตไทยประจำโปแลนด์
หมวดหมู่:ศิษย์เก่าจากมหาวิทยาลัยโคลัมเบีย
หมวดหมู่:ศิษย์เก่าจากมหาวิทยาลัยออตตาวา
สตาดฌอง-บวง (ปารีส)

**สตาดฌอง-บวง** เป็นสนามกีฬาอเนกประสงค์ในเขตที่ 16 ของกรุงปารีส ประเทศฝรั่งเศส สนามที่มีความจุ 19,904 ที่นั่งนี้ตั้งอยู่ฝั่งตรงข้ามถนนกับสนามปาร์กเดแพร็งส์ซึ่งใหญ่กว่า และส่วนใหญ่ใช้สำหรับแข่งรักบี้ แต่ยังใช้สำหรับการแข่งขันอเมริกันฟุตบอลและฟุตบอลอีกด้วย เป็นสนามเหย้าของทีม Stade Français, Paris Musketeers และสโมสรฟุตบอลปารีส

## ประวัติ
สนามกีฬาแห่งนี้เปิดใช้งานในปี ค.ศ. 1925 และได้รับการตั้งชื่อตามฌอง บวง นักวิ่ง 5,000 เมตรผู้ได้รับเหรียญเงินจากการแข่งขันโอลิมปิกฤดูร้อน 1912 เป็นสถานที่จัดการแข่งขัน France Sevens ของรักบี้ 7 คนเวิลด์ซีรีส์ ในปี ค.ศ. 2005, ค.ศ. 2006 และ ค.ศ. 2017–20 ก่อนจะปิดชั่วคราวเพื่อโครงการต่อเติมที่เริ่มในฤดูร้อนปี ค.ศ. 2010 ซึ่งสามารถรองรับผู้คนได้ 12,000 คน สนามได้เปิดใช้งานอีกครั้งในปี ค.ศ. 2013 โดยมีที่นั่งสำหรับผู้ชม 20,000 คน ในระหว่างการต่อเติมสนาม Stade Français ได้ย้ายสนามเหย้าไปที่ Stade Sébastien Charléty ซึ่งอยู่ในปารีสเช่นกันในฤดูกาล 2010–11 สตาดฌอง-บวงเป็นเจ้าภาพจัดการแข่งขันรอบรองชนะเลิศ นัดชิงอันดับสาม และรอบชิงชนะเลิศของการแข่งขันรักบี้หญิงชิงแชมป์โลก 2014 ตั้งแต่ปี ค.ศ. 2018 ทีมฟุตบอลปารีแซ็ง-แฌร์แม็ง ทีมหญิง ยังลงเล่นเกมเหย้าที่สตาดฌอง-บวงอีกด้วย

ในเดือนมีนาคม ค.ศ. 2023 ทีมอเมริกันฟุตบอล Paris Musketeers ประกาศว่าพวกเขาจะลงเล่นเกมเหย้าใน ยูโรเปียนลีกออฟฟุตบอล ฤดูกาล 2023 ที่สตาดฌอง-บวง ในเดือนกุมภาพันธ์ ค.ศ. 2025 ปารีส แอฟเซสโมสรในลีกเดอ ประกาศว่าพวกเขาจะลงเล่นที่สตาดฌอง-บวง ในฤดูกาล 2025–26

## อ้างอิง

หมวดหมู่:ก่อตั้งในประเทศฝรั่งเศสในปี พ.ศ. 2468
หมวดหมู่:สิ่งก่อสร้างในเขตที่ 16 ของปารีส
หมวดหมู่:สนามฟุตบอลในประเทศฝรั่งเศส
หมวดหมู่:สนามกีฬาอเนกประสงค์ในประเทศฝรั่งเศส
หมวดหมู่:สโมสรฟุตบอลเรดสตาร์
หมวดหมู่:สนามรักบี้ในประเทศฝรั่งเศส
หมวดหมู่:สนามกีฬาที่สร้างเสร็จในปี พ.ศ. 2468
หมวดหมู่:สนามกีฬาในปารีส
หมวดหมู่:สถานที่จัดการแข่งขันโอลิมปิกฤดูร้อน 2024
หมวดหมู่:สโมสรฟุตบอลปารีส
เซบัสเตียง เลอเปที

**เซบัสเตียง เลอเปที** (; 30 สิงหาคม ค.ศ. 1969 – 3 มีนาคม ค.ศ. 2025) เป็นนักเขียนนิยายอาชญากรรมชาวฝรั่งเศส

## ชีวิตและอาชีพ
เลอเปทีเกิดที่ลูเดอักในวันที่ 30 สิงหาคม ค.ศ. 1969 เขาตีพิมพ์นิยายอาชญากรรมเรื่องแรกใน ค.ศ. 2013 ชื่อ *Merde à Vauban* ซึ่งเป็นส่วนหนึ่งของชุด *Les Enquêtes du commissaire Morteau* ฉากในนิยายนี้อยู่ในป้อมปราการของโวบ็องในช่วงที่กำลังจะได้รับการเสนอเป็นแหล่งมรดกโลก หนังสือนี้ได้รับรางวัลหนังสือที่ผู้อ่านเลือกจาก  ในปีนั้น ใน ค.ศ. 2016 นิยายเรื่องที่สองของเขาในซีรีส์เรื่อง *L'Origine du crime - Deux enterrements à Ornans* ได้รับรางวัล Prix polar du Lions Club de Rambouillet

เลอเปทีเสียชีวิตจากมะเร็งลำไส้ใหญ่ในวันที่ 3 มีนาคม ค.ศ. 2025 ด้วยอายุ 55 ปี

## ผลงาน
### ''Les Enquêtes du commissaire Morteau''
**Merde à Vauban* (2013)
**L’Origine du crime : deux enterrements à Ornans* (2016)
**Il y aura du sang sur la neige* (2018)

### ''Les Mystères de l'Argentor''
**Barnabé* (2014)
**La Korrandine de Tevelune* (2014)

## อ้างอิง
สโมสรฟุตบอลบูรพา ยูไนเต็ด

**สโมสรฟุตบอลบูรพา ยูไนเต็ด** เป็นสโมสรฟุตบอลอาชีพในประเทศไทยที่ตั้งอยู่ในอำเภอบ้านบึง จังหวัดชลบุรี ปัจจุบันแข่งขันในระดับไทยลีก 3 โซนภาคตะวันออก

## ประวัติ
สโมสรฟุตบอลบูรพา ยูไนเต็ด ก่อตั้งขึ้นในปี พ.ศ. 2565 ในชื่อสโมสรฟุตบอลบ้านบึงซิตี้ ซึ่งมีความสัมพันธ์ใกล้ชิดกับสโมสรฟุตบอลชลบุรี ในช่วงแรก สโมสรทำหน้าที่เป็นเวทีสำหรับนักเตะเยาวชนของสโมสรฟุตบอลชลบุรีและนักเตะท้องถิ่น โดยมีเป้าหมายเพื่อเชื่อมช่องว่างระหว่างฟุตบอลสมัครเล่นและฟุตบอลอาชีพ ในฤดูกาลเปิดตัว สโมสรได้เข้าร่วมการแข่งขันไทยแลนด์ เซมิโปรลีก ฤดูกาล 2566 โซนภาคตะวันออก ทีมลงเล่น 6 นัด ไม่ชนะใคร เสมอ 2 และแพ้ 4 มีเพียง 2 คะแนน และอยู่อันดับที่ 7 ของโซน ในฤดูกาล 2567 บ้านบึงซิตี้ ยังคงแข่งขันในไทยแลนด์ เซมิโปรลีกต่อไป ทีมแสดงให้เห็นถึงการปรับปรุงที่สำคัญโดยลงเล่น 7 นัด ชนะ 5 นัด เสมอ 1 นัด และแพ้ 1 นัด พวกเขาจบอันดับสองของโซนภาคตะวันออก แต่พลาดการเลื่อนชั้นสู่ไทยลีก 3 เนื่องจากมีเพียงแชมป์โซนเท่านั้นที่เลื่อนชั้น

ในฤดูกาล 2568 สโมสรทำผลงานได้อย่างโดดเด่นในไทยแลนด์ เซมิโปรลีก โดยลงเล่น 6 นัด ชนะ 5 นัด เสมอ 1 นัด และไม่แพ้ใครตลอดทั้งฤดูกาล พวกเขาคว้าแชมป์ภาคตะวันออก มี 16 คะแนน เลื่อนชั้นสู่ไทยลีก 3 ฤดูกาล 2568–69 เพื่อเสริมความแข็งแกร่งให้กับทีม สโมสรได้เซ็นสัญญากับ **[[เฉลิมศักดิ์ อักขี]]** กองหลังทีมชาติไทย และเปลี่ยนชื่อเป็น **สโมสรฟุตบอลบูรพา ยูไนเต็ด** เพื่อเตรียมความพร้อมสำหรับการเปิดตัวในลีกอาชีพ

## ผลงานของสโมสรในแต่ละฤดูกาล

## ผู้เล่น
### ผู้เล่นชุดปัจจุบัน

## ผู้ฝึกสอน
*ตั้งแต่ พ.ศ. 2565 – ปัจจุบัน*

## เกียรติประวัติ
;บ้านบึง ซิตี้
* **[[ไทยแลนด์ เซมิโปรลีก]]**
** ชนะเลิศ ระดับประเทศ: 2568
** ชนะเลิศ โซนภาคตะวันออก: 2568

## อ้างอิง

## แหล่งข้อมูลอื่น
* 

หมวดหมู่:สโมสรฟุตบอลในจังหวัดชลบุรี
หมวดหมู่:อำเภอบ้านบึง
บ
หมวดหมู่:ก่อตั้งในประเทศไทยในปี พ.ศ. 2565
สุสานยานากะ

**สุสานยานากะ** (谷中霊園, Yanaka Reien) เป็นสุสานขนาดใหญ่ ตั้งอยู่ทางเหนือของอูเอโนะ ในย่านยานากะ 7-โชเมะ เขตไทโต กรุงโตเกียว ประเทศญี่ปุ่น พื้นที่ยานากะในเขตไทโตเป็นหนึ่งในไม่กี่ย่านของโตเกียวที่ยังคงกลิ่นอายของ “ชิตามาจิ” หรือย่านเมืองเก่าแบบดั้งเดิมไว้ได้อย่างชัดเจน

สุสานแห่งนี้มีชื่อเสียงจากต้นซากูระที่สวยงามในเดือนเมษายน ซึ่งจะบานสะพรั่งจนปกคลุมทางเดินทั่วทั้งพื้นที่ ทำให้ถนนสายหลักภายในสุสานถูกขนานนามว่า "ถนนซากุระ" 

## คำอธิบาย
แม้จะมีการเปลี่ยนชื่ออย่างเป็นทางการมาแล้วกว่า 85 ปี สุสานแห่งนี้ก็ยังคงถูกเรียกตามชื่อเดิมว่า ยานากาโบจิ (谷中墓地, Yanaka Bochi – สุสานยานากะ) มากกว่าชื่อปัจจุบันว่า ยานากะ เรเอ็น (Yanaka Reien)

สุสานแห่งนี้มีพื้นที่มากกว่า 100,000 ตารางเมตร และมีหลุมศพประมาณ 7,000 หลุม ภายในสุสานมีสถานีตำรวจของตนเอง และมีเขตกำแพงขนาดเล็กซึ่งอุทิศให้กับตระกูลโทกูงาวะ ซึ่งเป็นตระกูลโชกุน 15 คนของญี่ปุ่น อย่างไรก็ตามบริเวณนี้ไม่เปิดให้บุคคลทั่วไปเข้าไปชม และสามารถมองเห็นได้เพียงจากประตูรั้วเหล็กสองชั้นด้านนอกเท่านั้น โดยโชกุนคนสุดท้ายของญี่ปุ่น โทกูงาวะ โยชิโนบุ หรือที่รู้จักกันในอีกชื่อว่า “เคอิกิ” ก็ฝังอยู่ที่นี่

ในอดีตสุสานยานากะแห่งนี้เคยเป็นส่วนหนึ่งของวัดพุทธชื่อ เท็นโนจิ (Tennō-ji – 天王寺) และถนนสายหลักของสุสานในปัจจุบันก็คือถนนทางเข้าที่นำไปสู่วัดแห่งนั้น

ประมาณช่วงกลางของถนนสายหลักนี้ มีซากเจดีย์ห้าชั้น ซึ่งเป็นแรงบันดาลใจให้กับนวนิยายชื่อ *The Five-Storied Pagoda* ของนักเขียน โคดะ โรฮัง เจดีย์นี้เคยเป็นของขวัญที่วัดเท็นโนจิบริจาคไว้เมื่อปี 1908 

เจดีย์ห้าชั้นนี้ถูกไฟไหม้ในคืนฤดูร้อนปี 1957 จากเหตุการณ์ที่เรียกว่า คดีวางเพลิงฆ่าตัวตายคู่ที่เจดีย์ห้าชั้นยานากะ และต่อมาได้ถูกประกาศให้เป็น โบราณสถานทางประวัติศาสตร์ โดยทางการเมืองโตเกียว

## ประวัติ
หลังจากการฟื้นฟูเมจิ รัฐบาลได้ดำเนินนโยบายแยกพุทธศาสนาออกจากศาสนาชินโต (เรียกว่า *Shinbutsu bunri*) และเริ่มมีการจัดงานศพแบบชินโตกันมากขึ้น อย่างไรก็ตามสิ่งนี้ก่อให้เกิดปัญหา เพราะจนถึงตอนนั้น สุสานส่วนใหญ่ยังคงเป็นทรัพย์สินของวัดพุทธ

ทางออกที่รัฐบาลเลือกใช้คือการจัดตั้งสุสานสาธารณะขึ้น ในปี 1872 ทางการเมจิได้ยึดพื้นที่บางส่วนของวัดเท็นโนจิ และประกาศให้เป็นสุสานสาธารณะของโตเกียว ซึ่งในขณะนั้นถือว่าใหญ่ที่สุดในประเทศ ต่อมาในปี 1935 ชื่อของสุสานได้ถูกเปลี่ยนจาก "ยานากะโบจิ" มาเป็นชื่อปัจจุบันว่า "ยานากะเรเอ็น" 

## อ้างอิง


## แหล่งข้อมูลอื่น

* 

หมวดหมู่:เขตไทโต
หมวดหมู่:สุสานในประเทศญี่ปุ่น
หมวดหมู่:ก่อตั้งในประเทศญี่ปุ่นในปี พ.ศ. 2415
อุทกภัยในประเทศมาเลเซีย พ.ศ. 2563–2564

**อุทกภัยในประเทศมาเลเซีย พ.ศ. 2563–2564** เป็นเหตุการณ์ที่รัฐบางส่วนของประเทศมาเลเซียเกิดอุทกภัยในช่วงปลาย 2563 ถคงต้น 2564 เหตุอุทกภัยนี้ทำให้ประชาชนกว่าหมื่นคนต้องอพยพไปยังศูนย์อพยพ นอกจากนี้ อุทกภัยยังคร่าชีวิตผู้คนไปหลายราย ทำให้ระบบขนส่งทางบกเกือบทุกประเภทในพื้นที่ที่ได้รับผลกระทบจากอุทกภัย และถูกตัดขาด

## พื้นที่ได้รับผลกระทบ
อุทกภัยส่งผลกระทบต่อมาเลเซียตะวันตกบางส่วน รัฐปะหัง และรัฐยะโฮร์ ได้รับผลกระทบหนักที่สุด รัฐอื่นที่ได้รับผลกระทบได้แก่รัฐตรังกานู, รัฐกลันตัน, รัฐเซอลาโงร์ และรัฐเปรัก นอกจากนี้ยังเกิดน้ำท่วมที่บิวฟอร์ต รัฐซาบะฮ์

## สาเหตุ
ฝนตกหนักเป็นเวลาหลายวันติดต่อกันมีสาเหตุจากลมมรสุมตะวันออกเฉียงเหนือที่พัดจากทะเลจีนใต้ผ่านมาเลเซียตะวันตก และยังทำให้เกิดฝนตกหนักในประเทศไทย และทำให้เกิดน้ำท่วมหนักด้วย

## ดูเพิ่ม
* อุทกภัยในประเทศมาเลเซีย

## อ้างอิง

## แหล่งข้อมูลอื่น
* InfoBencana Jabatan Kebajikan Masyarakat  Portal 
* e-Banjir for Kelantan State  Portal 
* Crisis response portal on Facebook

หมวดหมู่:อุทกภัยในประเทศมาเลเซีย
หมวดหมู่:ประเทศมาเลเซียในปี พ.ศ. 2563
หมวดหมู่:ประเทศมาเลเซียในปี พ.ศ. 2564
หลวงพิชิตธุระการ (หลง อัศวรักษ์)

**พลตำรวจโท หลวงพิชิตธุระการ** หรือ **หลง อัศวรักษ์** (22 เมษายน พ.ศ. 2443 - 12 เมษายน พ.ศ. 2499) นายตำรวจชาวไทย เคยตำรงตำแหน่งรองปลัดกระทรวงมหาดไทย และผู้บัญชาการตำรวจภูธร โดยในปี พ.ศ. 2492 ขณะดำรงตำแหน่งผู้บัญชาการสอบสวนกลาง ในฐานะเป็นหัวหน้าพนักงานสอบสวนพิเศษเกี่ยวกับคดีกบฏ ได้เป็นผู้เบิกตัวทองเปลว ชลภูมิ, ทองอินทร์ ภูริพัฒน์, ถวิล อุดล, และจำลอง ดาวเรือง อดีตรัฐมนตรี 4 คน จากที่คุมขังทั้ง 4 แห่งไปโรงพักบางเขน เป็นเหตุให้ทั้ง 4 คน ถูกสังหารระหว่างทาง

## ประวัติและชีวิตส่วนตัว
หลวงพิชิตธุระการ เกิดเมื่อวันที่ 22 เมษายน 2443 เป็นบุตรของหลวงธุระการกำจัด (เทียม อัศวรักษ์) กับนางจ๋าย หลังจากสำเร็จการศึกษา ได้สมรสกับนางสาวพูลลาภ จุลกะ เมื่อพ.ศ. 2470 มีบุตร-ธิดารวม 4 คน คือ สุดาดวง เทียมแสง พิชิต และเทียมศักดิ์

หลวงพิชิตธุระการล้มป่วยด้วยโรคเบาหวานและถึงแก่กรรมที่โรงพยาบาลศิริราช เมื่อวันที่ 12 เมษายน 2499 รวมอายุได้ 55 ปี 11 เดือน 20 วัน

## การศึกษาและการทำงาน
หลวงพิชิตธุระการ สำเร็จชั้นมัธยมศึกษาปีที่ 7 จากโรงเรียนมหาดเล็กหลวง โดยเป็นนักเรียนในพระมหากรุณาของพระบาทสมเด็จพระมงกุฎเกล้าเจ้าอยู่หัว และได้พระกรุณาโปรดเกล้า ให้ไปศึกษาวิชาการตำรวจและสหรัฐอเมริกาและประเทศอังกฤษ

เริ่มรับราชการโดยฝึกงานราชการตำรวจบางรัก เมื่อ พ.ศ. 2469 และได้รับบรรศักดิ์เป็นหลวงพิชิตธุระการ (ศักดินา 600) เมื่อพ.ศ. 2474

เทื่อ พ.ศ. 2476 ได้เข้าร่วมการปราบกบฏ จนได้รับเหรียญพิทักษ์รัฐธรรมนูญ

## เครื่องราชอิสริยาภรณ์

## ดูเพิ่ม

* คดีฆ่า 4 อดีตรัฐมนตรี พ.ศ. 2492

## อ้างอิง
หมวดหมู่:ตำรวจชาวไทย
หมวดหมู่:บุคคลที่เกิดในปี พ.ศ. 2444
หมวดหมู่:บุคคลที่เสียชีวิตในปี พ.ศ. 2499
ปวีนา ซิงห์

**ปวีนา ซิงห์** (เกิด 16 เมษายน พ.ศ. 2539)  เป็นนางงามชาวไทยเชื้อสายอินเดีย เป็นที่รู้จักจากการชนะเลิศการประกวดมิสยูนิเวิร์สไทยแลนด์ 2568 และรองชนะเลิศอันดับ 1 นางงามจักรวาล 2025
## ประวัติ
ปวีนาเกิดเมื่อวันที่ 16 เมษายน พ.ศ. 2539 ที่จังหวัดเชียงใหม่ เธอเกิดในครอบครัวเชื้อสายอินเดียที่นับถือศาสนาซิกข์ มารดาเกิดและโตที่อินเดียจึงค่อนข้างเคร่งศาสนามากกว่าครอบครัวฝั่งบิดาที่อาศัยอยู่จังหวัดยะลา ต่อมาเธอย้ายไปอยู่ที่จังหวัดยะลาร่วมกับป้า ปวีนาสำเร็จการศึกษาในระดับมัธยมศึกษาที่โรงเรียนสตรียะลา และระดับปริญญาตรีที่คณะศิลปศาสตร์ มหาวิทยาลัยธรรมศาสตร์ สาขาวิชาภาษารัสเซีย

ชีวิตส่วนตัว ปวีนาได้รับบัตรการเป็นพลเมืองพลัดถิ่นของประเทศอินเดียเมื่อปี พ.ศ. 2564 จากสถานกงสุลประเทศอินเดียประจำจังหวัดเชียงใหม่ เธอเคยสมรสกับหาญเจริญ สิงห์ทักวาล นักธุรกิจชาวไทยเชื้อสายอินเดียเมื่อวันที่ 2 กุมภาพันธ์ พ.ศ. 2565 แต่ต่อมาได้หย่าร้างกันเมื่อปี พ.ศ. 2567

## การประกวด
ปวีนาเริ่มเข้าประกวดนางงามตั้งแต่ปี พ.ศ. 2561 โดยการเข้าร่วมประกวดมิสยูนิเวิร์สไทยแลนด์ 2561 และได้ตำแหน่งรองชนะเลิศอันดับ 2 ต่อมาในปี พ.ศ. 2563 ได้เข้าประกวดมิสยูนิเวิร์สไทยแลนด์ 2563 และได้รับตำแหน่งรองชนะเลิศอันดับ 1 ต่อมาในปี พ.ศ. 2566 ปวีนาได้รับการแต่งตั้งให้เป็นมิสยูนิเวิร์สไทยแลนด์ภูเก็ต 2566 เป็นตัวแทนจังหวัดภูเก็ตเข้าร่วมการประกวดมิสยูนิเวิร์สไทยแลนด์ 2566 และได้รับตำแหน่งรองชนะเลิศอันดับ 2 ก่อนสละตำแหน่งในภายหลัง ต่อมาในปี พ.ศ. 2568 ปวีนาเป็นตัวแทนอำเภอเสาไห้เข้าร่วมการประกวดมิสยูนิเวิร์สสระบุรี 2568 และได้รับตำแหน่งชนะเลิศ ทำให้เป็นตัวแทนจังหวัดสระบุรีเข้าร่วมการประกวดมิสยูนิเวิร์สไทยแลนด์ 2568 และได้รับตำแหน่งชนะเลิศ ทำให้เป็นตัวแทนประเทศไทยเข้าร่วมการประกวดนางงามจักรวาล 2025 ที่ประเทศไทยเป็นเจ้าภาพ และได้รับตำแหน่งรองชนะเลิศอันดับ 1

## อ้างอิง

## แหล่งข้อมูลอื่น
* 
* 

หมวดหมู่:ชาวไทยเชื้อสายอินเดีย
หมวดหมู่:บุคคลจากจังหวัดเชียงใหม่
หมวดหมู่:บุคคลจากจังหวัดยะลา
หมวดหมู่:บุคคลจากคณะศิลปศาสตร์ มหาวิทยาลัยธรรมศาสตร์
หมวดหมู่:นางงามไทย
หมวดหมู่:ผู้ชนะการประกวดมิสยูนิเวิร์สไทยแลนด์
หมวดหมู่:ชาวไทยที่นับถือศาสนาซิกข์
ประเทศเนเธอร์แลนด์ในการประกวดเพลงยูโรวิชัน

ประเทศเนเธอร์แลนด์เคยเข้าร่วมการประกวดเพลงยูโรวิชันทั้งหมด 64 ครั้ง โดยเข้าร่วมครั้งแรกใน โดยพลาดการแข่งขันเพียงสี่ครั้ง สองครั้งในปี  และ  เนื่องจากมีวันประกวดตรงกับวันรำลึกถึงผู้ล่วงลับ และสองครั้งเนื่องจากผลการประกวดที่ไม่ดีในปีก่อนหน้า ( และ )  และได้พลาดการเข้าการประกวดรอบชิงชนะเลิศแม้จะเข้าร่วมอีกหนึ่งครั้ง หลังอุบัติการณ์หลังเวทีที่เกิดขึ้นใน นอกจากนี้ยังเคยเป็นเจ้าภาพจัดการประกวดถึงสี่ครั้ง โดยจัดในฮิลเวอร์ซัม (), อัมสเตอร์ดัม (), เดอะเฮก ( และ ), และรอตเทอร์ดาม () เนเธอร์แลนด์มีอาโฟรโทรสเป็นสถานีโทรทัศน์ประจำชาติที่เข้าร่วม

เนเธอร์แลนด์ชนะการประกวดทั้งหมดห้าครั้ง ครั้งแรกในปี  ด้วยเพลง "เนทัลสตูน" โดยคอร์รี บร็อคเคน, "อึนเบต์เย" โดยเท็ดดี ชอลเทน (), เสมอกันสี่ประเทศในปี  ด้วยเพลง "เดอทรูบาดูร์" โดยเลนนี คูร์, ในปี  ด้วยเพลง "ดิง-อะ-ดอง" โดยทีช-อิน, และในปี  ด้วยเพลง "อาร์เคด" โดยดันแคน ลอว์เรนซ์ เนเธอร์แลนด์ยังทำผลงานในห้าอันดับแรกในปี  ด้วยเพลง "" โดยซานดราและอันเดรในอันดับที่สี่, "ไอซีอะสตาร์" โดยเมาธ์แอนด์แมคนีลในปี  ได้อันดับที่สาม, "อัมสเตอร์ดัม" โดยแมกกี แมคนีล ในปี  และ "" โดยมาร์ชาในปี  ได้อันดับที่ห้า, "" โดยเอ็ดซิเลีย รอมบลีย์ในปี  ได้อันดับที่สี่, และดด้วยเพลง "คาล์มอาฟเตอร์อะสตอร์ม" โดยเดอะคอมมอนลินเน็ตส์ในปี  ได้อันดับที่สอง และยังได้รับอันดับสุดท้ายในการประกวดปี , , , , และในรอบรองชนะเลิศที่ 2 ในการประกวดปี 

หลังการเริ่มใช้ระบบรอบรองชนะเลิศในการประกวดปี 2003 เนเธอร์แลนด์ตกรอบเป็นเวลาแปดปีติดต่อกันตั้งแต่ปี 2005 ถึง 2012 แต่ตั้งแต่นั้นมาก็ได้เข้ารอบรอบชิงชนะเลิศแล้วแปดครั้งจากการประกวด 11 ครั้งที่ผ่านมา

## หมายเหตุ

## อ้างอิง

## แหล่งข้อมูลอื่น
*

หมวดหมู่:ประเทศเนเธอร์แลนด์ในการประกวดเพลงยูโรวิชัน
หมวดหมู่:ประเทศในการประกวดเพลงยูโรวิชัน
ยูทาห์...ดิสอิสเดอะเพลซ

"**ยูทาห์...ดิสอิสเดอะเพลซ**" () เป็นเพลงประจำภูมิภาค (หรือเพลงรัฐ) ในรัฐยูทาห์ของประเทศสหรัฐ เขียนขึ้นใน ค.ศ. 1996 โดยแซมและแกรี ฟรานซิสเพื่อใช้ในการเฉลิมฉลองครบรอบ 100 ปีของรัฐยูทาห์ โดยแทนที่"ยูทาห์ วีเลิฟธี"ในฐานะเพลงรัฐใน ค.ศ. 2003 หลังจากที่นักเรียนชั้นประถมศึกษาปีที่ 4 ของโรงเรียนประถมศึกษาคุกต้องการเพลงที่ร้องแล้วสนุก บรรดานักเรียนได้พูดคุยกับดานา เลิฟ ตัวแทนรัฐในพื้นที่ของตน และเธอได้ร่างกฎหมายที่ผ่านสภานิติบัญญัติของรัฐเมื่อวันที่ 28 กุมภาพันธ์ ค.ศ. 2003 และได้รับการลงนามโดย Mike Leavitt ผู้ว่าการรัฐยูทาห์ในขณะนั้น เมื่อวันที่ 15 มีนาคม ค.ศ. 2003 ส่วนเพลงก่อนหน้านี้กลายมาเป็นเพลงสรรเสริญของรัฐ
 
เมื่อเพลงนี้ได้รับการประกาศให้เป็นเพลงประจำรัฐยูทาห์ นักแต่งเพลงได้นำเพลงนี้ไปไว้ในประเภทสาธารณสมบัติ เพลงนี้ได้รับการอ้างถึงโดยนัยในสิ่งพิมพ์ทางการโดยใช้ชื่อต่าง ๆ เช่น "Utah, This is the Place" และ "Utah This is the Place" แม้ว่าอัลบั้มสำหรับเด็กธีมยูทาห์ที่นักเขียนได้ตีพิมพ์เพลงนี้ไว้มีชื่อว่า "Utah, This Is This Place" แต่ตัวเพลงกลับมีชื่อว่า "Utah...This Is the Place"
 
## เนื้อร้อง

Utah! People working together
Utah! What a great place to be.
Blessed from Heaven above.
It's the land that we love.
This is the place!
 
Utah! With its mountains and valleys.
Utah! With its canyons and streams.
You can go anywhere.
But there's none that compare.
This is the place!
 
It was Brigham Young who led the pioneers across the plains.
They suffered with the trials they had to face.
With faith they kept on going till they reached the Great Salt Lake
Here they heard the words, "This is the place!"
 
Utah! With its focus on family,
Utah! Helps each child to succeed.
People care how they live.
Each has so much to give.
This is the place!
 
Utah! Getting bigger and better.
Utah! Always leading the way.
New technology's here...
Growing faster each year.
This is the place!
 
There is beauty in the snow-capped mountains, in the lakes and streams.
There are valleys filled with farms and orchards too.
The spirit of its people shows in everything they do.
Utah is the place where dreams come true.
 
Utah! With its pioneer spirit.
Utah! What a great legacy!
Blessed from Heaven above.
It's the land that we love.
This is the place,
 
Utah! Utah! Utah!
This is the place!

 
## อ้างอิง

 
## แหล่งข้อมูลอื่น
* Official Bill to change the state song, House bill 223 from the 2003 General Legislative Session
* Side by side comparison of "Utah, We Love Thee" and "Utah, This is the Place".
* Utah, This is the Place album at classroomclassics.com.
ฟุลโก ปราเตซี

**ฟุลโก ปราเตซี** (; 6 กันยายน ค.ศ. 1934 – 1 มีนาคม ค.ศ. 2025) เป็นนักสิ่งแวดล้อม นักข่าว และนักการเมืองชาวอิตาลีผู้ก่อตั้งองค์การกองทุนสัตว์ป่าโลกสากลในประเทศอิตาลีเมื่อ ค.ศ. 1966 และดำรงตำแหน่งสภาผู้แทนราษฎรในยุค 1990

## ชีวิตและอาชีพ
เขาเกิดที่โรมในวันที่ 6 กันยายน ค.ศ. 1934 ปราเตซีเป็นนักเขียนหนังสือเกี่ยวกับสัตว์ป่าหลายเล่ม ซึ่งมักมีภาพประกอบที่เขาจัดทำเอง และทำงานร่วมกับหนังสือพิมพ์อิตาลี เช่น Corriere della Sera และช่วงหนึ่งเป็นประธานอุทยานแห่งชาตือับรุซโซ เขาสมรสและมีลูก 4 คน ปราเตซีเสียชีวิตที่โรมในวันที่ 1 มีนาคม ค.ศ. 2025 ด้วยอายุ 90 ปี

## อ้างอิง

## แหล่งข้อมูลอื่น
*
สมเด็จพระจักรพรรดิหมิงอี้จู่

**สมเด็จพระจักรพรรดิหมิงอี้จู่** (; ? — ?), พระนามเดิมว่า**จู ซื่อจิ่ว** (朱四九) ทรงเป็นสมเด็จพระบรมอรรคราชบรรพบุรุษแห่งราชวงศ์หมิง เนื่องด้วยทรงเป็นสมเด็จพระบรมราชชนกในสมเด็จพระจักรพรรดิหมิงซีจู่ ทรงเป็นสมเด็จพระอัยกาธิบดีในสมเด็จพระจักรพรรดิฉุน  และทรงเป็นสมเด็จพระปัยกาธิบดีในสมเด็จพระจักรพรรดิหมิงไท่จู่

รัชศกหลงเฟิ่งปีที่ 9（ค.ศ. 1363）สมเด็จพระเจ้าเสี่ยวหมิงแห่งราชวงศ์หานซ่ง โปรดตั้งพระองค์เป็นมหาอำมาตย์โท (资德大夫), รองอัครเสนาบดีขวาสำนักจงซูสาขาเจียงหนาน ( 江南等处行中书省右丞 ), ราชองครักษ์ใหญ่ (上护军), สือคง (司空), อู๋กั๋วกง (吴国公) และฟูเหรินแซ่โหว (侯) เป็นกงฟูเหริน (公夫人)

ในสมัยราชวงศ์หมิง รัชศกหงอู่ปีที่ 1 (ค.ศ.  1368)  สมเด็จพระจักรพรรดิหมิงไท่จู่มีพระราชโองการสถาปนาพระองค์ขึ้นเป็น**จักรพรรดิ** โปรดให้เฉลิมพระอารามนามว่า **อี้จู่ (懿祖)** และพระบรมราชสมัญญาว่า **เหิงฮ่องเต้ (恒皇帝)**

## อ้างอิง

หมวดหมู่:จักรพรรดิราชวงศ์หมิง
หมวดหมู่:บุคคลในยุคราชวงศ์หยวน
เรดบูล จีเอ็มบีเอช

**เรดบูล จีเอ็มบีเอช** () เป็นบริษัทเอกชนข้ามชาติสัญชาติออสเตรียที่ผลิตเครื่องดื่มชูกำลังยี่ห้อเรดบูล นอกจากนี้ยังเป็นที่รู้จักในเรื่องกิจกรรมกีฬาและทีมกีฬาที่หลากหลายอีกด้วย สำนักงานใหญ่ของเรดบูลจีเอ็มบีเอชตั้งอยู่ที่ Fuschl am See, ซัลทซ์บวร์ค

## ประวัติ
ดีทริช มาเทสชิทซ์ นักธุรกิจชาวออสเตรีย และเฉลียว อยู่วิทยา นักธุรกิจชาวไทยก่อตั้งเรดบูล จีเอ็มบีเอชขึ้นในปี ค.ศ. 1984 ในขณะที่ทำงานให้กับ Blendax (ซึ่งต่อมาถูกซื้อกิจการโดยพรอคเตอร์ แอนด์ แกมเบิล) ในปี ค.ศ. 1982 ดีทริชเดินทางมาประเทศไทยและได้พบกับเฉลียวเจ้าของบริษัท TC Pharmaceuticals เขาพบว่ากระทิงแดง เครื่องดื่มชูกำลังที่บริษัทของเฉลียวคิดค้นขึ้นในช่วงทศวรรษที่ 1970 ช่วยบรรเทาอาการเจ็ตแล็กของเขาได้ หลังจากเห็นศักยภาพทางการตลาดของเครื่องดื่มนี้แล้ว เขาจึงร่วมมือกับเฉลียวเพื่อนำเครื่องดื่มชนิดนี้เข้าสู่ตลาดยุโรป ภายใต้ข้อตกลงของพวกเขา หุ้นส่วนทั้งสองได้ลงทุนคนละ 500,000 ดอลลาร์ในการก่อตั้งเรดบูล จีเอ็มบีเอช โดยทั้งสองจะได้ถือหุ้นร้อยละ 49 ในบริษัท ส่วนหุ้นร้อยละ 2 ที่เหลือจะตกเป็นของเฉลิม บุตรชายคนโตของเฉลียว พวกเขายังตกลงกันว่าดีทริชจะเป็นผู้บริหารบริษัทด้วย

ระหว่างปี ค.ศ. 1984 ถึง ค.ศ. 1987 บริษัทเรดบูล จีเอ็มบีเอชได้ปรับปรุงสูตรเครื่องดื่มกระทิงแดงเพื่อให้เข้ากับรสนิยมของชาวยุโรปมากขึ้นด้วยการเติมคาร์บอนไดออกไซด์ลงในเครื่องดื่มและลดความหวานลง ในปี ค.ศ. 1987 บริษัทได้เปิดตัวเครื่องดื่มชูกำลังรุ่นปรับปรุงใหม่ในประเทศออสเตรียภายใต้ชื่อเรดบูล พบว่าประสบความสำเร็จอย่างมากจากการทำตลาดกับกลุ่มคนทำงานรุ่นใหม่ ตราสินค้าดังกล่าวขยายตัวไปทั่วยุโรปในช่วงต้นทศวรรษที่ 1990 และขยายสู่ตลาดสหรัฐอเมริกาในปี ค.ศ. 1997 โดยครองส่วนแบ่งตลาดได้ 75% ภายในเวลาเพียงปีเดียว ความมั่งคั่งของผู้ก่อตั้งเรดบูลเติบโตขึ้นพร้อมกับความสำเร็จของบริษัท และในเดือนมีนาคม ค.ศ. 2012 ทั้งเฉลียวและดีทริชต่างก็มีมูลค่าทรัพย์สินสุทธิโดยประมาณมากกว่า 5.3 พันล้านเหรียญสหรัฐต่อคน บริษัทได้ขยายการจำหน่ายไปกว่า 171 ประเทศ และจำหน่ายเรดบูลได้มากกว่า 11,500 ล้านกระป๋องในปี ค.ศ. 2022 ทำให้เป็นเครื่องดื่มชูกำลังที่มีผู้บริโภคมากที่สุดในโลก

ในปี ค.ศ. 2018 เรดบูลได้เปิดตัวผลิตภัณฑ์โซดาออร์แกนิกภายใต้ชื่อ Organics by Red Bull ซึ่งไม่มีคาเฟอีน

## อ้างอิง

หมวดหมู่:เรดบูล
หมวดหมู่:บริษัทอาหารที่ก่อตั้งในปี พ.ศ. 2527
หมวดหมู่:บริษัทอาหารของออสเตรีย
หมวดหมู่:บริษัทอาหารของไทย
หมวดหมู่:ตราสินค้าออสเตรีย
หมวดหมู่:ตราสินค้าไทย
หมวดหมู่:บริษัทด้านสื่อของออสเตรีย
หมวดหมู่:บริษัทด้านสื่อของไทย
สโมสรฟุตบอลสิงห์บุรี วอร์ริเออร์

**สโมสรฟุตบอลสิงห์บุรี วอร์ริเออร์** เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดสิงห์บุรี ปัจจุบันแข่งขันในระดับไทยลีก 3 โซนภาคกลาง

## ประวัติ
สโมสรฟุตบอลสิงห์บุรี วอร์ริเออร์ ก่อตั้งเมื่อปี 2568 สิงห์บุรี วอร์ริเออร์ได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2568 – โซนภาคกลาง เป็นการแข่งขันแรก โดยได้ตำแหน่งชนะเลิศของโซน และได้สิทธิ์เลื่อนชั้นสู่ไทยลีก 3 โซนภาคกลาง

## ผลงานของสโมสรในแต่ละฤดูกาล

## ผู้เล่น
### ผู้เล่นชุดปัจจุบัน

## ผู้ฝึกสอน
*ตั้งแต่ พ.ศ. 2568 – ปัจจุบัน*

## เกียรติประวัติ
* **[[ไทยแลนด์ เซมิโปรลีก]]**
** ชนะเลิศ โซนภาคกลาง: 2568

## อ้างอิง

## แหล่งข้อมูลอื่น
* 

หมวดหมู่:สโมสรฟุตบอลในจังหวัดสิงห์บุรี
ส
หมวดหมู่:ก่อตั้งในประเทศไทยในปี พ.ศ. 2568
สองเกี้ยว

**สองเกี้ยวแห่งกังตั๋ง** () เป็นพี่น้องสองคนของตระกูลเกี้ยวที่มีชีวิตอยู่ในช่วงปลายราชวงศ์ฮั่นตะวันออก ในนวนิยายสามก๊ก สองเกี้ยวเป็นพี่น้องที่มีความงดงามเป็นอย่างยิ่ง ซึ่งเป็นแกนหลักของยุทธการที่เซ็กเพ็ก หนึ่งในศึกที่ทรงพลังที่สุดในยุคก่อนสามก๊ก นวนิยายเรื่องนี้พรรณนาถึงโจโฉ อัครมหาเสนาบดีแห่งราชวงศ์ฮั่นตะวันออกว่าปรารถนาที่จะได้ครอบครองทั้งสองพี่น้อง โดยเจตนาของเขาปรากฏชัดเจนในบทกวีของโจสิดบุตรชายของโจโฉที่มีชื่อว่า "Ode to the Bronze Sparrow Platform" (銅雀臺賦) ซึ่งส่งผลให้จิวยี่แห่งกังตั๋งต้องทำสงครามกับโจโฉ

## อ้างอิง

*
* Chen, Shou (3rd century). *[[Records of the Three Kingdoms]]* (*Sanguozhi*).
* Fan, Ye (5th century). *[[Book of the Later Han]]* (*Houhanshu*).
* Luo, Guanzhong (14th century). *[[Romance of the Three Kingdoms]]* (*Sanguo Yanyi*).
* Pei, Songzhi (5th century). *[[Annotations to Records of the Three Kingdoms]]* (*Sanguozhi zhu*).
* 
*
*

หมวดหมู่:บุคคลที่เกิดในคริสต์ศตวรรษที่ 2
หมวดหมู่:บุคคลช่วงปลายราชวงศ์ฮั่น
หมวดหมู่:คู่พี่น้องหญิง
หมวดหมู่:ผู้หญิงจีนในคริสต์ศตวรรษที่ 2
สโมสรฟุตบอลเขากำแพง เอสเอสดีซี

**สโมสรฟุตบอลเขากำแพง เอสเอสดีซี** เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดสุพรรณบุรี ล่าสุดแข่งขันในระดับไทยแลนด์ เซมิโปรลีก โซนภาคตะวันตก

## ประวัติ
สโมสรฟุตบอลเขากำแพง ก่อตั้งเมื่อปี 2562 โดย **โรงเรียนมัธยมทีเอฟซีเอ ศูนย์สุพรรณบุรี (อู่ทอง)** ซึ่งเป็นโรงเรียนมัธยมศึกษาเฉพาะทางด้านฟุตบอลอาชีพที่ควบคุมโดยสมาคมผู้ฝึกสอนกีฬาฟุตบอลแห่งประเทศไทย (ทีเอฟซีเอ) ร่วมมือกับ **ศูนย์พัฒนากีฬาฟุตบอลเขากำแพง** (เดอะวอล ซอคเกอร์ สปอร์ต ดิเวลลอปเมนท์ เซนเตอร์) โดยส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2562 – โซนภาคตะวันตก เป็นการแข่งขันแรก โดยตกรอบมินิลีก ของโซนตอนล่าง ในปี 2564 สโมสรได้ส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2564 – โซนภาคตะวันตก แต่การแข่งขันในรายการดังกล่าวถูกยกเลิกโดยสมาคมฯ เนื่องจากสถานการณ์การระบาดทั่วของโควิด-19 ในประเทศไทย 

ต่อมาในปี 2568 สโมสรได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2568 – โซนภาคตะวันตก โดยได้ตำแหน่งชนะเลิศของโซน และได้สิทธิ์เลื่อนชั้นสู่ไทยลีก 3 โซนภาคตะวันตก โดยหลังจากที่ได้สิทธิเลื่อนชั้นสู่ลีกอาชีพสโมสรได้ขายสิทธิในการลงแข่งขันในระดับไทยลีก 3 ให้กับ นายวาอิล ฟารูก มุฮัมมัด ชาวอียิปต์ ซึ่งเป็นเจ้าของสโมสรฟุตบอลอียิปต์-ไทย ในระดับ ไทยแลนด์ เซมิโปรลีก ให้เข้ามาบริหารสโมสรแทน และได้มีการเปลี่ยนชื่อสโมสรเป็นฟาโรห์ ไทย ยูไนเต็ด

หลังจากขายสิทธิในการบริหารทีม รวมถึงได้มีการเปลี่ยนชื่อสโมสร แต่สโมสรภายใต้การบริหารของนายวาอิล ฟารูก มุฮัมมัด กลับไม่สามารถดำเนินกิจการภายใต้ชื่อใหม่รวมถึงไม่สามารถลงแข่งขันในระดับไทยลีก 3ได้ เนื่องจากผู้บริหารชุดเดิมไม่ได้ดำเนินการเพื่อให้สโมสรผ่านเกณฑ์ใบอนุญาตสโมสรสำหรับลงแข่งขันในระดับลีกอาชีพ สโมสรจึงถูกลดชั้นลงมาแข่งขันในระดับเดิม ทำให้นายวาอิล ฟารูก มุฮัมมัด ได้ออกมาเรียกร้องเงินคืนจากผู้บริหารเดิมผ่านสื่อ จนปรากฏเป็นข่าว ซึ่งในเวลาต่อมาผู้บริหารเดิมได้มีการเสนอคืนเงินให้จำนวนหนึ่ง และนายวาอิล ฟารูก มุฮัมมัด ได้หันไปซื้อสิทธิในการบริหารสโมสรฟุตบอลเพชรบุรี ยูไนเต็ด ในระดับไทยแลนด์ เซมิโปรลีก แทน และได้มีการเปลี่ยนชื่อสโมสรเป็น ฟาโรห์ เพชรบุรี ยูไนเต็ด ส่วนสโมสรฟาโรห์ ไทย ยูไนเต็ด ที่ไม่ผ่านเกณฑ์ใบอนุญาต ได้ถูกกลับมาบริหารโดยผู้บริหารชาวไทย และได้กลับมาส่งทีมลงแข่งในระดับไทยแลนด์ เซมิโปรลีก อีกครั้ง โดยกลับไปใช้ชื่อว่า **สโมสรฟุตบอลเขากำแพง เอสเอสดีซี**

## ผลงานของสโมสรในแต่ละฤดูกาล

## ผู้เล่น
### ผู้เล่นชุดปัจจุบัน

## เจ้าหน้าที่สโมสร

### รายชื่อหัวหน้าผู้ฝึกสอน
*ตั้งแต่ พ.ศ. 2562 – ปัจจุบัน*

## เกียรติประวัติ
* **[[ไทยแลนด์ เซมิโปรลีก]]**
** ชนะเลิศ โซนภาคตะวันตก: 2568

## อ้างอิง

## แหล่งข้อมูลอื่น
* 

หมวดหมู่:สโมสรฟุตบอลในจังหวัดสุพรรณบุรี
หมวดหมู่:อำเภออู่ทอง
ข
หมวดหมู่:ก่อตั้งในประเทศไทยในปี พ.ศ. 2562
หอกหยก

**หอกหยก** (ค.ศ. 219 –  มิถุนายน ค.ศ. 278) มีชื่อในภาษาจีนกลางว่า **หฺวา เหอ** () ชื่อรอง **หย่งเซียน** () เป็นขุนนางและนักประวัติศาสตร์ของรัฐง่อก๊กในช่วงปลายยุคสามก๊กของจีน หอกหยกรับราชการในรัชสมัยของซุนโฮจักรพรรดิองค์ที่ 4 และองค์สุดท้ายของรัฐง่อก๊ก แต่สุดท้ายก็ถูกปลดจากตำแหน่งเมื่อ ค.ศ. 275 เพราะต่อต้านโยบายรุนแรงและพฤติกรรมไม่เหมาะสมของซุนโฮ ผลจากเรื่องนี้ทำให้หอกหยกไปใช้ชีวิตอย่างสันโดษในเวลาต่อมา

## ประวัติ
หอกหยกเป็นชาวอำเภออู่จิ้น (武進縣 *อู่จิ้นเซี่ยน*) เมืองง่อกุ๋น (吳郡 *อู๋จฺวิ้น*) ซึ่งปัจจุบันคือเขตอู่จิ้น (武進區 *อู่จิ้นชฺวี*) นครฉางโจว มณฑลเจียงซู หอกหยกเริ่มรับราชการในรัฐง่อก๊กในตำแหน่งนายกองช่าง-ยฺหวี (上虞尉 *ช่าง-ยฺหวีเว่ย์*) และนายกองร้อยนิคมการเกษตร (典農都尉 *เตี่ยนหนงตูเว่ย์*) ต่อมาเนื่องจากหอกหยกมีความสามารถโดดเด่นในด้านวรรณกรรม จึงได้ย้ายไปเป็นเจ้าพนักงานสำนักหอสมุดหลวง (祕府郎 *มี่ฝู่หลาง*) ภายหลังได้เลื่อนขึ้นเป็นผู้ช่วยราชเลขาธิการราชวัง (中書丞 *จงชูเฉิง*)

เมื่อ ค.ศ. 252 ซุนเหลียงขึ้นครองราชย์เป็นจักรพรรดิลำดับที่ 2 แห่งง่อก๊ก ทรงมีรับสั่งให้หอกหยกรวมถึงกับเหวย์ เจา (韋昭), โจว เจา (周昭), เซฺว อิ๋ง (薛瑩), เหลียง กว่าง (梁廣) และคนอื่น ๆ ร่วมกันรวบรวมตำรา*[[อู๋ชู]]* (吳書)

เมื่อ ค.ศ. 264 ซุนโฮขึ้นครองราชย์เป็นจักรพรรดิลำดับที่ 4 แห่งง่อก๊ก หอกหยกได้รับการตั้งให้มีบรรดาศักดิ์สฺวีหลิงถิงโหว (徐陵亭侯)

เมื่อ ค.ศ. 275 หอกหยกถูกปลดจากตำแหน่งด้วยสาเหตุจากเรื่องเล็กน้อย

เมื่อ ค.ศ. 278 หอกหยกเสียชีวิตด้วยอาการป่วยขณะมีอายุ 60 ปี (ตามการนับอายุแบบเอเชียตะวันออก)

### การถวายฎีกา
ในช่วงที่หอกหยกรับราชการเป็นขุนนาง เคยถวายฎีกามากกว่าร้อยฉบับเพื่ออธิบายถึงข้อดีข้อเสีย

เมื่อ ค.ศ. 263 เมื่อจ๊กก๊กที่เป็นรัฐพันธมิตรของง่อก๊กถูกพิชิตโดยวุยก๊ก หอกหยกถวายฎีกาแก่ซุนฮิว จักรพรรดิลำดับที่ 3 แห่งง่อก๊กเพื่อทูลแจ้งถึงอันตราย หวังจะให้พระองค์เสริมการป้องกันเพื่อต้านการบุกของวุยก๊ก

เมื่อ ค.ศ. 267 หอกหยกพร้อมด้วยลู่ ข่าย (陸凱) ผู้เป็นอัครมหาเสนาบดีซ้าย (左丞相 *จั่วเฉิงเซี่ยง*) และคนอื่น ๆ ถวายฎีกาทัดทานจักพรรดิซุนโฮไม่ให้ทรงสร้างพระราชวังเจาหมิง (昭明宫 *เจาหมิงกง*) แต่ฎีกาไม่ได้รับการยอมรับ

วันที่ 26 กุมภาพันธ์ ค.ศ. 271 หอกหยกทูลทัดทานซุนโฮไม่ให้นำมวลชนไปหฺวาหลี่ (華里) ซุนโฮจึงทรงยกเลิกแผนการ

ในช่วงเวลานั้น หอกหยกยังเคยแนะนำบุคคลที่มีคุณธรรมความสามารถหลายครั้ง เคยถวายฎีกาแนะนำคุณความดีของลู่ อิ้น (陸胤), ลู่ อี (陸禕) และคนอื่น ๆ ในช่วงปลายรัชสมัย ซุนโฮทรงลงโทษขุนนางผู้ใหญ่ตามพระทัยของพระองค์ หอกหยกถวายฎีกาหลายครั้งเพื่อขอนิรโทษกรรมให้เพื่อนขุนนาง เช่น โหลว เสฺวียน (樓玄), เว่ย์ เจา (韋昭), เซฺว อิ๋ง (薛瑩) และคนอื่น ๆ

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).

หมวดหมู่:ขุนนางของง่อก๊ก
หมวดหมู่:นักประวัติศาสตร์ของง่อก๊ก
เจ้าบ้าน

**เจ้าบ้าน** หรือ **เจียจู่** () หมายถึง ผู้นำของครอบครัวหรือวงศ์ตระกูล ในบริบทของครอบครัว มักเรียกว่า **家长 (หัวหน้าครอบครัว)** หากใช้ในบริบทของวงศ์ตระกูล ภาษาจีนดั้งเดิมจะเรียกว่า **族长 (หัวหน้าวงศ์)** หรือ **宗长 (ประมุขตระกูล)** ในญี่ปุ่นสมัยโบราณ ตำแหน่งหัวหน้าตระกูลเรียกว่า โทชู (ญี่ปุ่น: 当主; โรมาจิ: Tōshu) หมายถึงประมุขหรือผู้นำของตระกูล อีกคำที่ใช้คู่กันคือ คะโจ (ญี่ปุ่น: 家長; โรมาจิ: Kachō) ซึ่งแปลว่า หัวหน้าครอบครัว

## สรุปภาพรวม
ระบบการคัดเลือกผู้นำตระกูลมีอยู่สองรูปแบบหลัก ได้แก่:

1.ระบบเลือกตั้งภายในตระกูล คือ ให้บุตรหลานจากแต่ละสายร่วมกันเลือกผู้ใหญ่ที่ได้รับความเคารพ อาวุโสกว่า และมีความสามารถในการนำพา และปกครองวงศ์ตระกูลขึ้นเป็นประมุข

2.ระบบสืบทอดทางสายเลือด คือ สืบทอดจากบุตรชายคนโตโดยชอบธรรมรุ่นต่อรุ่น หากไม่มีบุตรชายคนโตโดยชอบธรรม ก็ให้สืบทอดโดยน้องชายร่วมบิดาร่วมรุ่น หากไม่มีน้องชาย ก็ให้สืบทอดโดยบุตรชายคนโตโดยชอบธรรมของสายรอง。

## อ้างอิง

หมวดหมู่:ครอบครัว
หมวดหมู่:ตระกูล
หมวดหมู่:ประวัติครอบครัว
หมวดหมู่:โครงสร้างครอบครัว
หมวดหมู่:ตำแหน่งผู้มีอำนาจ
จีเอบุงโกะ

**จีเอบุงโกะ** () เป็นสำนักพิมพ์ไลต์โนเวลของประเทศญี่ปุ่นที่ร่วมมือกับบริษัทจัดพิมพ์อย่างเอสบีครีเอทีฟ ซึ่งเป็นบริษัทในเครือของซอฟต์แบงก์ ก่อตั้งขึ้นเมื่อเดือนมกราคม พ.ศ. 2549 และเป็นค่ายไลต์โนเวล โดยมุ่งเน้นไปที่กลุ่มผู้อ่านที่เป็นผู้ชายในช่วงวัยรุ่นถึงวัยยี่สิบปี

## ไลต์โนเวลที่ตีพิมพ์ภายใต้จีเอบุงโกะ
&nbsp;

### 0–9

### ก

### ข

### ค

### จ

### ช

### ซ

### ด

### ต

### ท

### น

### บ

### ป

### พ

### ฟ

### ม

### ร

### ล

### ส

### ว

### ห

### อ

### ฮ

## แหล่งข้อมูลอื่น
*''เว็บไซต์ทางการของจีเอบุงโกะ''
การวิ่งคทากีฬาเครือจักรภพ

**การวิ่งคทากีฬาเครือจักรภพ** (, เคยใช้ชื่อ Queen’s Baton Relay ตั้งแต่ปี ค.ศ. 1958–2022) คือการวิ่งคทารอบโลกที่จัดขึ้นก่อนการเริ่มต้นของกีฬาเครือจักรภพ คทานี้บรรจุพระราชดำรัสจากประมุขแห่งเครือจักรภพ ซึ่งปัจจุบันคือสมเด็จพระเจ้าชาลส์ที่ 3 ตามธรรมเนียมแล้ว การวิ่งจะเริ่มต้นที่พระราชวังบักกิงแฮมในลอนดอน โดยพระมหากษัตริย์จะทรงบรรจุพระราชดำรัสและพระราชทานคทาต่อให้กับนักวิ่งคนแรก ในพิธีเปิดการแข่งขัน นักวิ่งคนสุดท้ายจะถวายหรือมอบคบเพลิงกลับให้แก่พระมหากษัตริย์หรือผู้แทนพระองค์ ซึ่งจะ(ทรง)อ่านข้อความดังกล่าวเพื่อเปิดการแข่งขันอย่างเป็นทางการ การวิ่งคทานี้จะคล้ายกับการวิ่งคบเพลิงโอลิมปิก

การวิ่งคทานี้เริ่มต้นในกีฬาจักรวรรดิอังกฤษและเครือจักรภพปี 1958 และดำเนินการอย่างต่อเนื่องนับตั้งแต่นั้นเป็นต้นมา หลังจากการสวรรคตของสมเด็จพระราชินีนาถเอลิซาเบธที่ 2 ในปี 2022 สมเด็จพระเจ้าชาร์ลส์ที่ 3 ได้กลายเป็นประมุขแห่งเครือจักรภพ จึงทรงเป็นผู้บรรจุพระราชดำรัสและพระราชทานคทาสำหรับการแข่งขันกีฬาเครือจักรภพในปี 2026 แทนที่สมเด็จพระราชชนนีของพระองค์

## ประวัติ
ในการแข่งขันครั้งแรกเริ่ม ซึ่งจัดขึ้นในปี ค.ศ. 1930 ที่ เมืองแฮมิลตัน รัฐออนแทรีโอ สมเด็จพระเจ้าจอร์จที่ 5 มีพระราชดำรัสเปิดการแข่งขัน ในปี 1936 โรว์ลีย์ เบตแมน นักวิ่งชาวออสเตรเลีย เสนอให้มีการวิ่งจากแคนเบอร์รา ไปซิดนีย์ โดยมีข้อความแสดงความปรารถนาดีต่อการแข่งขันกีฬาที่ซิดนีย์ในปี 1938 การส่งต่อคทาจากเมาเทนแอช ไปยังปอนตีปริดด์ เพื่อรำลึกถึงวันครบรอบ 100 ปีเพลงชาติเวลส์ จัดขึ้นในปี 1956 โดยเบอร์นาด บัลด์วิน เจ้าหน้าที่กรีฑา ซึ่งเสนอแนวคิดที่คล้ายกันนี้เพื่อใช้ในพิธีปิดกีฬาเครือจักรภพ 

การวิ่งคทาเริ่มมีขึ้นตั้งแต่การแข่งขันกีฬาจักรวรรดิอังกฤษและเครือจักรภพในปี 1958 ที่ เมืองคาร์ดิฟฟ์ ประเทศเวลส์ ในการแข่งขันปี 1998 ที่ กัวลาลัมเปอร์ ประเทศมาเลเซีย ถือเป็นครั้งแรกที่มีการวิ่งคทาไปยังประเทศอื่น ๆ ในเครือจักรภพ ส่วนปี 2002 ซึ่งตรงกับวาระพระราชพิธีกาญจนาภิเษกของสมเด็จพระราชินีนาถเอลิซาเบธที่ 2 การวิ่งคทาครอบคลุมระยะทางมากกว่า  และผ่าน 23 ประเทศ

การวิ่งคทาในปี 1970 เริ่มต้นที่เมืองเยลโลว์ไนฟ์ ในเขตนอร์ทเวสต์เทร์ริทอรีส์ ของแคนาดา แทนที่จะเริ่มต้นที่พระราชวังบักกิงแฮม ก่อนที่คทาจะถูกส่งไปยังสกอตแลนด์

## ดูเพิ่ม
* เพลิงโอลิมปิก

## อ้างอิง

## แหล่งข้อมูลอื่น
* Queen’s Baton Relay History Timeline
* 
* BBC Coverage of 2014 Queen's Baton Relay
* 2014 Queen's Baton Designers
* 
* Official website of 2006 Queen's Baton Relay
* ''Queen's Baton Relay'' on New Zealand Commonwealth Games website 
* "Queen's Baton Relay" on Gold Coast 2018 Commonwealth Games website 

หมวดหมู่:กีฬาเครือจักรภพ
คิงส์ตันอะพอนฮัลล์

**คิงส์ตันอะพอนฮัลล์** () ซึ่งมักเรียกสั้น ๆ ว่า **ฮัลล์** (Hull) เป็นเมืองท่าทางประวัติศาสตร์และรัฐบาลท้องถิ่นระดับเดียว (unitary authority area)  ในอีสต์ไรดิงของยอร์กเชอร์ ประเทศอังกฤษ ตั้งอยู่บนฝั่งแม่น้ำฮัลล์ ที่จุดบรรจบกับปากแม่น้ำฮัมเบอร์ มีระยะทาง  ห่างจากทะเลเหนือ เมืองมีประชากร 268,852 คน() ซึ่งเป็นเมืองที่ใหญ่เป็นอันดับสี่ในยอร์กเชอร์และฮัมเบอร์ เขตชุมชนมีประชากร 436,300 คน

เมืองฮัลล์มีประวัติศาสตร์การเดินเรือยาวนานกว่า 800 ปี และเป็นที่รู้จักในฐานะเมืองเดินเรือของยอร์กเชอร์ 

## อ้างอิง

หมวดหมู่:เมืองในอังกฤษ
วาซีม บิน เฏาะเราะ

**วาซีม บิน เฏาะเราะ** (; 3 สิงหาคม ค.ศ. 1996) เป็นนักวอลเลย์บอลอาชีพชาวตูนิเซียเชื้อสายโปแลนด์ เล่นในตำแหน่งตัวตบตรงข้ามให้กับซีร์ซาฟาตีเปรูจาและทีมชาติตูนิเซีย

## เกียรติประวัติ
### สโมสร
* **[[วอลเลย์บอลชายชิงแชมป์สโมสรโลก|เอฟไอวีบี ชิงแชมป์สโมสรโลก]]**
** 16px เบงคลูรู 2023 – ร่วมกับซีร์ซาฟาตีเปรูจา

* **[[ซีอีวีแชลเลนจ์คัพ]]**
** 16px 2016–17 – ร่วมกับ โชมง เวเบ 52
* **ภายในประเทศ**
** **2016–17** 16px ลีกอา, ร่วมกับ โชมง เวเบ 52
** **2017–18** 16px ซูว์แปร์เดอฟร็องส์, ร่วมกับ โชมง เวเบ 52
** **2023–24** 16px ซูแปร์โกปปาอีตาเลียนา, ร่วมกับ ซีร์ซาฟาตีเปรูจา
** **2023–24** 16px โกปปาอีตาเลีย, ร่วมกับ ซีร์ซาฟาตีเปรูจา
** **2023–24** 16px ซูแปร์เลกา, ร่วมกับ ซีร์ซาฟาตีเปรูจา
** **2024–25** 16px ซูแปร์โกปปาอีตาเลียนา, ร่วมกับ ซีร์ซาฟาตีเปรูจา

### ทีมชาติเยาวชน
* **2013** 16px ซีเอวีบี ชิงแชมป์แอฟริกา ยู-21
* **2014** 16px ซีเอวีบี ชิงแชมป์แอฟริกา ยู-23

### รางวัลบุคคล
* **2021:** ซีเอวีบี ชิงแชมป์แอฟริกา – ตัวตบยอดเยี่ยม
* **2023:** ซูแปร์โกปปาอีตาเลียนา – ผู้เล่นทรงคุณค่า

## อ้างอิง

## แหล่งข้อมูลอื่น
 
* 
* Player profile  at *PlusLiga.pl* 
* Player profile at *Volleybox.net*

หมวดหมู่:บุคคลจากตูนิส
หมวดหมู่:นักวอลเลย์บอลชายชาวตูนิเซีย
หมวดหมู่:นักวอลเลย์บอลในโอลิมปิกฤดูร้อน 2020
หมวดหมู่:ตัวตบตรงข้ามวอลเลย์บอล
เพมโบรกเชอร์

**เพมโบรกเชอร์** (,  ;  ) เป็นเทศมณฑลทางตะวันตกเฉียงใต้ของเวลส์ มีอาณาเขตติดกับเทศมณฑลคาร์มาร์เทนเชอร์ทางทิศตะวันออก ติดกับเคเรดิเกียนทางทิศตะวันออกเฉียงเหนือ และที่เหลือมีอาณาเขตติดกับทะเล เมืองที่ใหญ่ที่สุดของเทศมณฑลคือแฮเวอร์ฟอร์ดเวสต์  

โดยทั่วไปแล้วเทศมณฑลนี้มีประชากรเบาบางและเป็นพื้นที่ชนบท โดยมีพื้นที่  และประชากร 123,400 คน เมืองที่มีประชารมากที่สุดรองจากแฮเวอร์ฟอร์ดเวสต์คือ มิลฟอร์ดเฮเวน (13,907 คน), เพมโบรกด็อก (9,753 คน) และเพมโบรก (7,552 คน) ส่วนเซนต์เดวิดส์ (1,841 คน) ถือเป็นนครที่มีประชากรน้อยที่สุดในสหราชอาณาจักร ประชากรในเทศมณฑลร้อยละ 17.2 พูดภาษาเวลส์ และด้วยเหตุผลทางประวัติศาสตร์ ภาษาเวลส์จึงพูดกันอย่างแพร่หลายทางตอนเหนือของเทศมณฑลมากกว่าทางตอนใต้

## อ้างอิง

หมวดหมู่:เทศมณฑลของเวลส์
ยุสตือนา สแตตช์กอฟสกา

**ยุสตือนา มาริอา สแตตช์กอฟสกา** (, ; เกิด 2 สิงหาคม ค.ศ. 1972) เป็นนักร้อง นักแต่งเพลง นักถ่ายภาพ และนักแสดงชาวโปแลนด์ เธอเป็นตัวแทนของโปแลนด์ในการประกวดเพลงยูโรวิชันปี 1995 ด้วยเพลง "ซามา" ได้รับอันดับที่ 18 เธอได้เข้าร่วม ในปี 2024 เธอได้รับอันดับที่สองในการคัดเลือกระดับประเทศสำหรับการประกวดเพลงยูโรวิชันปี 2024 ด้วยเพลง "" อย่างไรก็ตามเธอได้รับชัยชนะในการประกวดเพลงระดับชาติของโปแลนด์ในปีถัดมา ส่งผลให้เธอจะเป็นตัวแทนของประเทศตนเองอีกครั้งในการประกวดเพลงยูโรวิชันปี 2025 ด้วยเพลง "กายา"

สแตตช์กอฟสกาได้รับการยกย่องถึงช่วงเสียงสี่ออกเทฟของเธอ เธอได้รับรางวัลทางดนตรีมากมาย รวมถึง *รางวัล[[ฟรือแดรึก (รางวัล)|ฟรือแดรึก]]* หกรางวัล, *รางวัลวิกตอร์* สองรางวัล, *รางวัลซูแปร์แยดึงกา* หนึ่งรางวัล และ *รางวัลบูร์ชตือนอวือสวอวิก* อีกหนึ่งรางวัล นอกจากนี้เธอยังได้รับเกียรติด้วยเหรียญทองแดงกลอเรียอาร์ตติสสำหรับคุณธรรมด้านวัฒนธรรม และได้รับการจัดอันดับให้เป็นดาราทรงคุณค่าแห่งวงการบันเทิงของโปแลนด์จากนิตยสาร *[[ฟอบส์|ฟอบส์โปแลนด์]]* หลายครั้ง

นอกเหนือจากด้านดนตรีแล้ว สแตตช์กอฟสกายังแสดงในภาพยนตร์เรื่อง *บิลบอร์ด*และ *นากอแญตส์ชเฟียตา* อีกด้วย ในปี 2007 เธอยังได้ทำผลงานจนถึงอันดับรองชนะเลิศในฤดูกาลที่ 6 ของรายการ *[[แดนซิงวิทเดอะสตาส์|แดนซิงวิทเดอะสตาส์ โปแลนด์]]* ในปี 2008 สแตตช์กอฟสการ่วมเป็นพิธีกรในรายการ *[[แดนซิงออนไอซ์|แดนซิงออนไอซ์ โปแลนด์]]* เธอยังได้เคยเป็นโคชในรายการ *เดอะวอยซ์ออฟโปแลนด์* ในฤดูกาลที่ 2, 4–5 และ 12–14 โดยผู้เข้าแข่งขันสองคนของเธอเป็นผู้ชนะการแข่งขัน และทำหน้าที่เป็นกรรมการในรายการ *[[ยัวร์เฟซซาวนส์ฟามิลลาร์|ยัวร์เฟซซาวนส์ฟามิลลาร์ โปแลนด์]]* ตั้งแต่ปี 2024 เธอปรากฏตัวในแคมเพนโฆษณาหลายรายการและออกแบบคอลเลกชันเสื้อผ้าสำหรับเด็กผู้หญิงของเธอเอง นอกจากนี้เธอยังมีส่วนร่วมในงานการกุศลอีกด้วย

## อ้างอิง

## แหล่งข้อมูลอื่น
* 
* 

หมวดหมู่:ศิลปินชาวโปแลนด์
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2515
หมวดหมู่:ผู้เข้าประกวดการประกวดเพลงยูโรวิชันปี 1995
หมวดหมู่:ผู้เข้าประกวดการประกวดเพลงยูโรวิชันปี 2025